સેનફ્રાંસિસ્કો: અમેરિકન ઓટો મોબાઈલ કંપની ટેસ્લા તેમના સીઈઓ એલન મસ્કના કારણે ઘણીવાર મુશ્કેલીઓમાં મુકાઈ ગઈ છે. મસ્ક ગુરુવારે એક લાઈવ ઈન્ટરવ્યૂમાં ચરસ લેતાં અને વ્હિસ્કી પીતા જોવા મળ્યા હતા. જ્યારે બીજી બાજુ કંપનીના બે અગ્રણી અધિકારીઓએ નોકરી છોડી દીધી હોવાની વાત પણ સામે આવી છે. માનવામાં આવે છે કે આ બધા કારણોથી શુક્રવારે કંપનીના શેરમાં 6.30 ટકાનો ઘટાડો આવ્યો છે. આ પહેલાં મસ્કે નવી કંપની બનાવવાનો ઈન્કાર કર્યો હોવાથી પણ શેરની કિંમતમાં ઘટાડો જોવા મળ્યો હતો.